Ziņa presei 04.12.2004.

**Pieaug Zaļā sertifikāta popularitāte lauku tūrismā - rekordliels jaunpienācēju skaits**

*Ar katru gadu augošais Zaļā sertifikāta saņēmēju skaits liecina par lauku tūrisma un ēdināšanas uzņēmumu interesi saimniekot videi draudzīgi, aicinot pie sevis līdzīgi domājošus viesus. Gada pēdējo mēnesi iesākot, serifikāts pirmo reizi piešķirts 13 saimniecībām, to atjaunoja vai pagarināja 26 saimniecības. Kopā Latvijā šobrīd ir* ***130*** *zaļi saimniekojoši lauku tūrisma un ēdināšanas uzņēmumi.*

***Kas ir Zaļais Sertifikāts***“Zaļais sertifikāts” ir vides kvalitātes zīme lauku tūrisma saimniecībām, kurās ievēro zaļas saimniekošanas principus, saudzējot resursus, veidojot videi un vietējai kopienai draudzīgu, viesiem ērtu un patīkamu tūrisma piedāvājumu. Zaļo sertifikātu uzņēmumiem piešķir Vides un Tūrisma ekspertu komisija uz trīs gadiem, ar iespēju to pagarināt vai atjaunot. Visas Zaļā sertifikāta saimniecības atrodamas <https://www.celotajs.lv/zalais>.

***Zaļā sertifikāta jaunpienācēji 2024***

* **Z/s Kotiņi** - pamatnodarbošanās ir graudkopība. Piedāvā ekskursijas un ēdienu degustācijas, kas gatavoti no Kotiņu produkcijas. <https://kotinuveikals.lv/brauc-ciemos/>
* **Z/s Kronīši** - audzē bioloģiskos dārzeņus un gatavo mājas konservus, uzņem apmeklētājus. <https://www.kronisi.lv/>
* **Restorāns Dabalaba / #Mežā** - atrodas meža vidū pie upes un piedāvā tīru, garšīgu, īpašās krāsnīs gatavotu ēdienu no vietējām izejvielām. [www.dabalaba.lv/](http://www.dabalaba.lv/)
* **Z/s Lejaskroķi** - audzē trušus un gaida viesus ekskursijās. <https://www.celotajs.lv/lv/e/lejaskroki>
* **Lielbornes muiža** - viesnīca un restorāns “Pie īstās latvju saimnieces”. [ttps://lielbornesmuiza.lv](https://lielbornesmuiza.lv)
* **Glempings Muuski (Mušķi)** - labiekārtotas Safari teltis sniedz unikālu pieredzi nakšņošanai dabā, nodrošinot komfortu un ērtības. [www.facebook.com/muuski.lv](https://www.facebook.com/muuski.lv)
* **Pazust priedēs** - brīvdienu mājas 7 minūšu gājiena attālumā no jūras. <https://pazustpriedes.lv/>
* **Pie Putniem** - labiekārtotas atpūtas mājiņas pie viena no putniem bagātākajiem Latvijas ezeriem. [www.pieputniem.lv/](http://www.pieputniem.lv/)
* **Rāznas “Ezerkrasti”** - atpūtas komplekss ezera krastā. [www.raznasezerkrasti.lv](http://www.raznasezerkrasti.lv)
* **Spēka pirts** - pirts rituāli un meistarklases pie pirtnieces. <https://pirtniece.lv/>
* **Restorāns Roja / restorāns Otra puse** – Atpūta piejūras ciematā Rojā, gards, izdomas bagāts un novadam raksturīgs gastronomijas piedāvājums. <https://www.rojahotel.lv/restorans-otra-puse>
* **Zelču sola** - iespēja ielūkoties tekstilmākslinieces, projekta “100 deči Latvijai” autores Anneles Slišānes senajās Latgales lauku mājās. <https://www.facebook.com/100deciLatvijai>

**Zaļais sertifikāts pagarināts:** Baldones meža māja, Berķenes muiža, Birzī - dzirkstošās bērzu sulas ražotne, Ceļmalas Eco Boutique, Dabas gardumi, Dēseles dzirnavas, Garīkas, Gungas, Indāni, Jaunlīdumnieki, Zirgu sēta Klajumi, viesnīca Meke, Mežaskuķi, restorāns Neptūns, Odzienas krogusmāja, Pavāru māja, Pizā, Piekūni, Rundāles ūdensdzirnavas, Saules mājas, Sīpoli, Šķiperi, Skrundas muiža, Springšļu dzirnavas, Vīnkalni.

***Zaļā sertifikāta video stāsti - mantotās zināšanas un mūsdienu tehnoloģijas***

Zaļais sertifikāts ir kļuvis par veiksmīgu instrumentu, kas palīdz uzņēmējiem izveidot gan viesiem ērtu un patīkamu vidi, gan mūsdienīgu, ekonomisku saimniecību. Tas prasa zināšanas daudzās jomās - no latviskās dzīvesziņas pamatiem līdz viedās mājas tehnoloģijām. Lai izvēlētos labākos risinājumus, saimniekiem palīdz gan dažādu nozaru eksperti, gan iedvesmošanās no citu saimniecību piemēra. Iespējams, pieredzes video ir viens no iemesliem, kādēļ šogad pieteikušies tik daudz jaunu Zaļā sertifikāta pretendentu.

2024. gadā izveidoti seši jauni, līdz 5 minūtēm īsi video stāsti ar ieskatu Zaļā sertifikāta saimniecībās:

* Berķenes muiža: <https://www.youtube.com/watch?v=M5Se7za7kcU>
* Z/s Indāni: <https://www.youtube.com/watch?v=7zatdr4G36w>
* Jēru klubs: <https://www.youtube.com/watch?v=WkhHjkdFxdw>
* Restorāns Neptūns: <https://www.youtube.com/watch?v=Mn7sTZu8p8I>
* Pavāru māja: <https://www.youtube.com/watch?v=aAW8NK8rzNs>
* Kempings Pizā: <https://www.youtube.com/watch?v=71pxgJqjla4>

Visi Zaļā sertifikāta video stāsti skatāmi saitē [Saimnieku pieredze zaļajā saimniekošanā](https://www.celotajs.lv/lv/c/prof/certificates/green_certificate/experiences)

***Aicinām Zaļajās brīvdienās arī ziemā!****Zaļie* saimnieki gaidīs viesus ziemas brīvdienās ar ziemas priekiem sniegā, pašceptām piparkūkām, karstvīnu, pirti un īstu egli. Tiekamies laukos!

Asnāte Ziemele,  
 Latvijas Lauku tūrisma asociācijas “Lauku ceļotājs” prezidente (tel. 29285756)

*Zaļā sertifikāta vērtēšana un attīstība notiek ar Latvijas vides aizsardzības fonda administrācijas atbalstu.*

*Par biedrību „Lauku ceļotājs”: Biedrība „Lauku ceļotājs” ir vecākā un spēcīgākā lauku tūrisma organizācija Latvijā, dibināta 1993. gadā. Biedrības mērķis ir lauku tūrisma attīstība Latvijā kopējā lauku ekonomikas kontekstā, sadarbojoties ar lauksaimniecības, pašvaldību, dabas aizsardzības un citām nozarēm. „Lauku ceļotājs” pārstāv savu biedru intereses, iesaistās uzņēmējiem labvēlīgas politikas veidošanā, kalpo kā profesionālas informācijas forums un mārketinga platforma. „Lauku ceļotāja” biedri ir lauku tūrisma, lauksaimniecības, amatniecības uzņēmēji visos Latvijas novados.*